ddrg/super_eurlex huggingface dataset:
Unionin yleisen tuomioistuimen määräys 17.12.2020 – Wagenknecht v. komissio

(Asia T-350/20) (1)

(Laiminlyöntikanne - Unionin taloudellisten etujen suojaaminen - Petosten torjunta - Komission jäsenten kollegion ja sen puheenjohtajan kokoukset Tšekin tasavallan edustajan kanssa - Monivuotinen rahoituskehys 2021 – 2027 - Varainhoitoasetus - Suorat maksut maanviljelijöille unionin talousarviosta - Tšekin tasavallan pääministerin väitetty eturistiriita - Komission väitetty toimimatta jättäminen - Työjärjestyksen 130 artiklan 1 kohta - Oikeussuojan tarve - Asiavaltuus - Komission kannan määrittely - Tutkimatta jättäminen)

(2021/C 62/44)

Oikeudenkäyntikieli: englanti

Asianosaiset

Kantaja: Lukáš Wagenknecht (Pardubice, Tšekin tasavalta) (edustaja: asianajaja A. Koller)

Vastaaja: Euroopan komissio (asiamiehet: F. Erlbacher et M. Salyková)

Oikeudenkäynnin kohde

SEUT 265 artiklaan perustuva vaatimus, jossa vaaditaan toteamaan, että komissio on lainvastaisesti jättänyt toimimatta kantajan vaatimuksesta hyväksyäkseen SEUT 325 artiklan 1 kohdan ja SEUT 319 artiklan 3 kohdan sekä unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta 18.7.2018 annetun Euroopan parlamentin ja neuvoston asetuksen (EU, Euratom) 2018/1046 (EUVL 2018, L 193, s. 1) 61 artiklan 1 kohdan nojalla sitovia ja ennaltaehkäiseviä toimenpiteitä, joiden tarkoituksena on ennaltaehkäistä Tšekin tasavallan pääministerin Andrej Babišin väitetty eturistiriita tai käsitellä sitä, muun muassa yhtäältä estämällä se, että komission jäsenet ja erityisesti sen puheenjohtaja tapaavat Babišin ja keskustelevat hänen kanssaan Euroopan unionin monivuotiseen rahoituskehykseen ajanjaksolla 2021–2027 ja unionin talousarvioon yleisesti liittyvistä kysymyksistä, ja toisaalta hyväksymällä toimenpiteet, joiden tarkoituksena on lopettaa unionin talousarviosta maksetut suorat maataloustuet tietyille yhtiöille, joissa Babišilla on määräysvalta ja joiden tosiasiallinen omistaja hän on.

Määräysosa

1) Liitteenä A.9 esitetty asiakirja ja kannekirjelmän ne osat, joissa viitataan kyseisen asiakirjan sisältöön, on jätettävä huomiotta.

2) Kanne jätetään tutkimatta.

3) Lukáš Wagenknecht velvoitetaan korvaamaan oikeudenkäyntikulut.

(1) EUVL C 271, 17.8.2020.
Unionin yleisen tuomioistuimen määräys 4.1.2022 – CR ja CT v. EKP

(Asia T-730/19) (1)

(Talous- ja rahapolitiikka - Kantaja, joka ei enää vastaa unionin yleisen tuomioistuimen yhteydenottoihin - Lausunnon antamisen raukeaminen)

(2022/C 119/57)

Oikeudenkäyntikieli: englanti

Asianosaiset

Kantajat: CR ja CT (edustaja: asianajaja O. Behrends)

Vastaaja: Euroopan keskuspankki (asiamiehet: E. Koupepidou, A. Lefterov ja F. Bonnard)

Oikeudenkäynnin kohde

SEUT 263 artiklaan perustuva kanne, jossa vaaditaan kumottavaksi EKP:n 15.8.2019 tekemä arviointi, jossa EKP on katsonut, että PNB Banka AS on kykenemätön tai todennäköisesti kykenemätön jatkamaan toimintaansa yhdenmukaisten sääntöjen ja yhdenmukaisen menettelyn vahvistamisesta luottolaitosten ja tiettyjen sijoituspalveluyritysten kriisinratkaisua varten yhteisen kriisinratkaisumekanismin ja yhteisen kriisinratkaisurahaston puitteissa sekä asetuksen (EU) N:o 1093/2010 muuttamisesta 15.7.2014 annetun Euroopan parlamentin ja neuvoston asetuksen (EU) N:o 806/2014 (EUVL 2014, L 225, s. 1) 18 artiklan 1 kohdassa tarkoitetulla tavalla.

Määräysosa

1) Lausunnon antaminen kanteesta raukeaa.

2) Lausunnon antaminen Latvian tasavallan väliintulohakemuksesta raukeaa.

3) CR ja CT vastaavat omista oikeudenkäyntikuluistaan, ja ne velvoitetaan korvaamaan Euroopan keskuspankin (EKP) oikeudenkäyntikulut väliintulohakemukseen liittyviä kuluja lukuun ottamatta.

4) CR ja CT, EKP ja Latvian tasavalta vastaavat kukin väliintulohakemukseen liittyvistä omista oikeudenkäyntikuluistaan.

(1) EUVL C 27, 27.1.2020.
Unionin yleisen tuomioistuimen määräys 6.5.2021 – Groupe Canal + v. komissio

(Asia T-358/19) (1)

(Kilpailu - Kartellit tai muut yhteistoimintajärjestelyt - Televisiolähetystoiminta - Päätös, jolla sitoumukset määrätään velvoittaviksi - Riidanalaisen toimen peruuttaminen - Lausunnon antamisen raukeaminen)

(2021/C 252/32)

Oikeudenkäyntikieli: ranska

Asianosaiset

Kantaja: Groupe Canal + SA (Issy-les-Moulineaux, Ranska) (edustajat: asianajajat P. Wilhelm, P. Gassenbach ja O. de Juvigny)

Vastaaja: Euroopan komissio (asiamiehet: A. Dawes, C. Urraca Caviedes ja L. Wildpanner)

Oikeudenkäynnin kohde

SEUT 263 artiklaan perustuva vaatimus kumota SEUT 101 artiklan ja ETA-sopimuksen 53 artiklan mukaisesta menettelystä 7.3.2019 tehty komission päätös (asia AT.40023 – Maksutelevisiosisällön rajat ylittävä saatavuus), jossa määrätään oikeudellisesti velvoittaviksi sitoumukset, joita tarjoavat The Walt Disney Company, The Walt Disney Company Limited, Universal Studios International B.V., Universal Studios Limited and Comcast Corporation, CPT Holdings Inc., Colgems Productions Limited, Sony Corporation, Warner Bros. International Television Distribution Inc., Warner Media LLC, Sky UK Limited ja Sky Limited.

Määräysosa

1) Lausunnon antaminen asiasta raukeaa.

2) Lausunnon antaminen Ranskan tasavallan väliintulohakemuksesta raukeaa.

3) Euroopan komissio velvoitetaan korvaamaan oikeudenkäyntikulut, mukaan luettuna Groupe Canal +:n oikeudenkäyntikulut, lukuun ottamatta väliintulosta aiheutuneita kuluja.

4) Groupe Canal +, komissio ja Ranskan tasavalta vastaavat kukin omista oikeudenkäyntikuluistaan, jotka liittyvät väliintulohakemukseen.

(1) EUVL C 270, 12.8.2019.
Unionin yleisen tuomioistuimen määräys 17.7.2020 – Wagenknecht v. Eurooppa-neuvosto

(Asia T-715/19) (1)

(Laiminlyöntikanne - Unionin taloudellisten etujen suojaaminen - Petosten torjunta - Eurooppa-neuvoston kokous - Monivuotinen rahoituskehys - Varainhoitoasetus - Tšekin edustajan väitetty eturistiriita Eurooppa-neuvoston kokouksessa - Väite siitä, että Eurooppa-neuvosto on laiminlyönyt ratkaisun tekemisen - Työjärjestyksen 130 artikla - Oikeussuojan tarve - Asiavaltuus - Eurooppa-neuvoston kannanotto - Laiminlyönnin korjaaminen - Tutkimatta jättäminen - SEU 15 artiklan 2 kohta - Selvästi täysin perusteeton kanne)

(2020/C 348/24)

Oikeudenkäyntikieli: englanti

Asianosaiset

Kantaja: Lukáš Wagenknecht (Pardubice, Tšekki) (edustaja: asianajaja A. Dolejská)

Vastaaja: Eurooppa-neuvosto (asiamiehet: A. Westerhof Löfflerová, A. Jensen ja J. Bauerschmidt)

Oikeudenkäynnin kohde

SEUT 265 artiklaan perustuva vaatimus sen toteamiseksi, että Eurooppa-neuvosto on lainvastaisesti laiminlyönyt tehdä kantajan kehotuksesta ratkaisun, jolla Tšekin pääministeri Andrej Babišia estettäisiin osallistumasta Eurooppa-neuvoston 20.6.2019 pidettyyn kokoukseen ja sen myöhempiin kokouksiin, joissa neuvoteltiin rahoitusnäkymistä, koska hänellä oli väitetty eturistiriita SEUT 325 artiklan 1 kohdan ja unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta annetun Euroopan parlamentin ja neuvoston asetuksen (EU, Euratom) 2018/1046 (EUVL 2018, L 193, s. 1) 61 artiklan 1 kohdan mukaisiin vaatimuksiin nähden,

Määräysosa

1) Kanne jätetään tutkimatta ja joka tapauksessa hylätään selvästi oikeudellisesti täysin perusteettomana.

2) Lukáš Wagenknecht velvoitetaan korvaamaan oikeudenkäyntikulut.

(1) EUVL C 54, 17.2.2020.
C 201/24

Unionin yleisen tuomioistuimen presidentin määräys 30.4.2020 – Nouryon Industrial Chemicals ym. v. komissio

(Asia T-868/19 R)

(Väliaikainen oikeussuoja - REACH - Aine dimetyylioksidi - Vaatimuksenmukaisuustarkastus - Komission päätös - Velvollisuus toimittaa eläinkokeiden suorittamista edellyttäviä tietoja - Täytäntöönpanon lykkäämistä koskeva hakemus - Kiireellisyysedellytys ei täyty)

(2020/C 201/35)

Oikeudenkäyntikieli: englanti

Asianosaiset

Kantajat: Nouryon Industrial Chemicals BV (Amsterdam, Alankomaat), Knoell NL BV (Maarssen, Alankomaat), Grillo-Werke AG (Duisburg, Saksa) ja PCC Trade & Services GmbH (Duisburg) (edustajat: asianajajat R. Cana ja G. David ja solicitor Z. Romata)

Vastaaja: Euroopan komissio (asiamiehet: R. Lindenthal ja K. Mifsud-Bonnici)

Oikeudenkäynnin kohde

SEUT 278 ja SEUT 279 artiklaan perustuva vaatimus yhtäältä Euroopan kemikaaliviraston komission käsiteltäväksi kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta 18.12.2006 annetun Euroopan parlamentin ja neuvoston asetuksen (EY) N:o 1907/2006 (EUVL 2006, L 396, s. 1, oikaisu EYVL 2007, L 136, s. 3) 51 artiklan 7 kohdan nojalla saattamasta dimetyylioksidin rekisteröinnin vaatimustenmukaisuuden tarkastamisesta 16.10.2019 annetun komission täytäntöönpanopäätöksen C(2019) 7336 final täytäntöönpanon lykkäämiseksi ja toisaalta kaikista muista unionin yleisen tuomioistuimen asianmukaisiksi katsomista välitoimista määräämiseksi

Määräysosa

1) Välitoimihakemus hylätään.
C 423/56

Unionin yleisen tuomioistuimen määräys 10.10.2019 – Algebris (UK) ja Anchorage Capital Group v. SRB

(asia T-2/19) (1)

(Kumoamiskanne - Talous- ja rahapolitiikka - Yhteinen kriisinratkaisumekanismi luottolaitoksia ja tiettyjä sijoituspalveluyrityksiä varten - Banco Popular Españolia koskeva kriisinratkaisumääräys - Jälkikäteen suoritettavaa lopullista arvostusta ei ole tehty Banco Popular Españolin osalta - Toimi ei koske kantajia suoraan - Tutkimatta jättäminen)

(2019/C 423/71)

Oikeudenkäyntikieli: englanti

Asianosaiset

Kantajat: Algebris (UK) Ltd (Lontoo, Yhdistynyt kuningaskunta) ja Anchorage Capital Group LLC (New York, New York, Yhdysvallat) (edustajat: asianajaja T. Soames, solicitor R. East, barrister N. Chesaites ja barrister D. Mackersie)

Vastaaja: Yhteinen kriisinratkaisuneuvosto (SRB) (asiamiehet: A. Valavanidou, I. Georgiopoulos ja E. Muratori, avustajinaan asianajajat H.-G. Kamann, F. Louis, V. Del Pozo Espinosa De Los Monteros, G. Barthet ja C. Schwedler)

Oikeudenkäynnin kohde

SEUT 263 artiklaan perustuva vaatimus kumota SRB:n päätös, joka on annettu tiedoksi kantajille 18.12.2018, olla tekemättä jälkikäteen suoritettavaa lopullista arvostusta Banco Popular Españolin osalta.

Määräysosa

1) Kanne jätetään tutkimatta.

2) Algebris (UK) Ltd ja Anchorage Capital Group LLC velvoitetaan korvaamaan oikeudenkäyntikulut.

(1) EUVL C 82, 4.3.2019.
C 230/47

Unionin yleisen tuomioistuimen määräys 6.5.2019 — ABLV Bank v. EKP

(asia T-281/18) (1)

(Kumoamiskanne - Talous- ja rahaliitto - Pankkiunioni - Yhteinen kriisinratkaisumekanismi (SRM) luottolaitoksia ja tiettyjä sijoituspalveluyrityksiä varten - Kriisinratkaisumenettely, jota sovelletaan, kun yhteisö on kykenemätön tai todennäköisesti kykenemätön jatkamaan toimintaansa - Emo-ja tytäryhtiö - EKP:n arvio, jonka mukaan yhteisö on kykenemätön tai todennäköisesti kykenemätön jatkamaan toimintaansa - Asetus (EU) N:o 806/2014 - Valmistelevat toimet - Toimet, jotka eivät voi olla kanteen kohteena - Tutkimatta jättäminen)

(2019/C 230/59)

Oikeudenkäyntikieli: englanti

Asianosaiset

Kantaja: ABLV Bank AS (Riika, Latvia) (edustajat: asianajajat O. Behrends, M. Kirchner ja L. Feddern)

Vastaaja: Euroopan keskuspankki (EKP) (asiamiehet: G. Marafioti ja E. Koupepidou, avustajanaan asianajaja J. Rodríguez Cárcamo)

Oikeudenkäynnin kohde

SEUT 263 artiklaan perustuva vaatimus saada kumotuiksi 23.2.2018 päivätyt EKP:n päätökset, joissa tämä arvioi, että kantaja ja tämän tytäryhtiö ABLV Bank Luxembourg SA olivat yhdenmukaisten sääntöjen ja yhdenmukaisen menettelyn vahvistamisesta luottolaitosten ja tiettyjen sijoituspalveluyritysten kriisinratkaisua varten yhteisen kriisinratkaisumekanismin ja yhteisen kriisinratkaisurahaston puitteissa sekä asetuksen (EU) N:o 1093/2010 muuttamisesta 15.7.2014 annetun Euroopan parlamentin ja neuvoston asetuksen (EU) N:o 806/2014 (EUVL 2014, L 225, s. 1) 18 artiklan 1 kohdassa tarkoitetulla tavalla kykenemättömiä tai todennäköisesti kykenemättömiä jatkamaan toimintaansa.

Määräysosa

1) Kanne jätetään tutkimatta.

2) ABLV Bank AS vastaa omista oikeudenkäyntikuluistaan, ja se velvoitetaan korvaamaan Euroopan keskuspankin (EKP) oikeudenkäyntikulut.

(1) EUVL C 259 23.7.2018.
Unionin yleisen tuomioistuimen presidentin määräys 13.2.2019 — BRF ja SHB Comercio e Industria de Alimentos v. komissio

(asia T-429/18 R)

(Väliaikainen oikeussuoja - Kansanterveys - Täytäntöönpanoasetus (EU) 2018/700 - Niiden kolmansien maiden laitosten luetteloiden muuttaminen, joista tiettyjen eläinperäisten tuotteiden tuonti on sallittu, tiettyjen Brasiliassa toimivien laitosten osalta - Kiireellisyysedellytys ei täyty - Intressivertailu)

(2019/C 131/60)

Oikeudenkäyntikieli: englanti

Asianosaiset

Kantajat: BRF SA (Itajaí, Brasilia) ja SHB Comercio e Industria de Alimentos SA (Itajaí) (edustajat: asianajajat D. Arts ja G. van Thuyne)

Vastaaja: Euroopan komissio (asiamiehet: X. Lewis, B. Eggers ja B. Hofstötter)

Oikeudenkäynnin kohde

SEUT 278 ja SEUT 279 artiklaan perustuva vaatimus ensisijaisesti niiden kolmansien maiden laitosten luetteloiden muuttamisesta, joista tiettyjen eläinperäisten tuotteiden tuonti on sallittu, tiettyjen Brasiliassa toimivien laitosten osalta 8.5.2018 annetun komission täytäntöönpanoasetuksen (EU) 2018/700 (EUVL 2018, L 118, s. 1) täytäntöönpanon keskeyttämisestä siihen saakka, kunnes kantajien SEUT 263 artiklan nojalla nostama kanne on lopullisesti ratkaistu, tai yleisen tuomioistuimen presidentin määrittämään ajankohtaan saakka, ja toissijaisesti mainitun asetuksen täytäntöönpanon keskeyttämisestä kantajan sellaisten laitosten osalta, jotka ovat niiden laitosten luettelossa, joilla on lupa tuoda siipikarjan ja jäniseläinten lihaa Brasiliasta (II jakso), niiden laitosten luettelossa, joilla on lupa tuoda jauhelihaa, raakalihavalmisteita ja mekaanisesti erotettua lihaa Brasiliasta (V jakso) ja jotka eivät ole aiheuttaneet useampaa kuin kahta ilmoitusta elintarvikkeita ja rehuja koskevan nopean hälytysjärjestelmän kautta 1.3.2017–19.4.2018, ja niiden laitosten luettelossa, joilla on lupa tuoda lihavalmisteita Brasiliasta (VI jakso), tai määrää yleisen tuomioistuimen presidentin tarpeelliseksi tai asianmukaiseksi katsomasta muusta toimenpiteestä tai lisätoimenpiteestä

Määräysosa

1) Välitoimihakemus hylätään.
FI Euroopan unionin virallinen lehti C 178/22

Unionin yleisen tuomioistuimen presidentin määräys 6.4.2017 – Le Pen v. parlamentti

(Asia T-86/17 R)

((Väliaikainen oikeussuoja - Euroopan parlamentin jäsen - Maksettujen parlamentin avustajakorvausten takaisinperintä kuittaamalla - Täytäntöönpanon lykkäämistä koskeva hakemus - Kiireellisyysedellytys ei täyty))

(2017/C 178/31)

Oikeudenkäyntikieli: ranska

Asianosaiset

Kantaja: Marion Anne Perrine Le Pen (Saint-Cloud, Ranska) (edustajat: asianajajat M. Ceccaldi ja J.-P. Le Moigne)

Vastaaja: Euroopan parlamentti (asiamiehet: G. Corstens ja S. Seyr)

Oikeudenkäynnin kohde

SEUT 278 ja 279 artiklaan perustuva hakemus parlamentin pääsihteerin 5.12.2016 tekemän päätöksen, jolla on todettu, että kantajalle on maksettu perusteettomasti 298 497,87 euroa ja että se on perittävä takaisin kantajalta, sekä tämän päätöksen johdosta 6.12.2016 annetun veloitusilmoituksen nro 2016-1560 täytäntöönpanon lykkäämisestä.

Määräysosa

1) Välitoimihakemus hylätään.
FI Euroopan unionin virallinen lehti C 112/37

Unionin yleisen tuomioistuimen määräys 7.2.2017 – Stips v. komissio

(Asia T-593/16) (1)

((Vahingonkorvauskanne - Henkilöstö - Väliaikaiset toimihenkilöt - Henkilöstösääntöjen 90 artiklan 1 kohdassa tarkoitetun hakemuksen puuttuminen - Tutkittavaksi ottamisen edellytysten selvä puuttuminen))

(2017/C 112/51)

Oikeudenkäyntikieli: ranska

Asianosaiset

Kantaja: Adolf Stips (Besozzo, Italia) (edustajat: asianajajat S. Orlandi ja T. Martin)

Vastaaja: Euroopan komissio (asiamiehet: G. Berscheid ja C. Berardis-Kayser)

Oikeudenkäynnin kohde

SEUT 268 artiklaan perustuva vaatimus sellaisten vahinkojen korvaamiseksi, joita kantajalle väitetysti aiheutui vuoden 2013 uudelleenluokittelun järjestämisen viivästymisestä

Määräysosa

1) Kanne jätetään tutkimatta, koska sen tutkittavaksi ottamisen edellytykset selvästi puuttuvat.

2) Adolf Stips velvoitetaan korvaamaan oikeudenkäyntikulut.

(1) EUVL C 251, 11.7.2016 (asia on alkujaan kirjattu Euroopan unionin virkamiestuomioistuimessa asianumerolla F-23/16, ja se on siirretty unionin yleiseen tuomioistuimeen 1.9.2016).
FI Euroopan unionin virallinen lehti C 121/32

Unionin yleisen tuomioistuimen määräys 16.2.2017 – Walton v. komissio

(Asia T-594/16) (1)

((Kumoamiskanne - Henkilöstö - Väliaikaiset toimihenkilöt - Eroraha - Uudelleen laskeminen - Oikeusvoima - Kanne, jonka tutkittavaksi ottamisen edellytykset osittain puuttuvat ja joka on osittain selvästi täysin perusteeton))

(2017/C 121/47)

Oikeudenkäyntikieli: ranska

Asianosaiset

Kantaja: Robert Walton (Oxford, Yhdistynyt kuningaskunta) (edustaja: asianajaja F. Moyse)

Vastaaja: Euroopan komissio (asiamiehet: A.-C. Simon ja F. Simonetti)

Oikeudenkäynnin kohde

SEUT 270 artiklaan perustuva vaatimus, jossa vaaditaan kumottavaksi työsopimusten tekemiseen toimivaltaisen viranomaisen päätös, joka annettiin tiedoksi 15.3.2016 päivätyllä komission kirjeellä ja jolla jätettiin tutkimatta kantajan vaatimus saada lasketuksi uudelleen erorahan määrä tämän irtisanoutumisen myötä

Määräysosa

1) Kanne hylätään.

2) Robert Walton velvoitetaan korvaamaan oikeudenkäyntikulut.

(1) EUVL C 251, 11.7.2016 (asia on alkujaan kirjattu Euroopan unionin virkamiestuomiostuimessa asianumerolla F-24/16, ja se on siirretty unionin yleiseen tuomioistuimeen 1.9.2016).
FI Euroopan unionin virallinen lehti C 300/29

Unionin yleisen tuomioistuimen määräys 13.7.2017 – myToys.de v. EUIPO – Laboratorios Indas (myBaby)

(Asia T-519/15) (1)

([EU-tavaramerkki - Väitemenettely - Hakemus kuviomerkin myBaby rekisteröimiseksi EU-tavaramerkiksi - Aikaisempi EU-sanamerkki, EU-kuviomerkki ja kansallinen sanamerkki MAYBABY, May BaBy ja MAY BABY - Liitännäinen valitus - Asetuksen (EY) N:o 216/96 8 artiklan 3 kohta - Pelkästään vahvistava päätös - Tutkimatta jättäminen])

(2017/C 300/36)

Oikeudenkäyntikieli: englanti

Asianosaiset

Kantaja: myToys.de GmbH (Berliini, Saksa) (edustajat: C. asianajajat Hauss-Löhde ja M. Mette)

Vastaaja: Euroopan unionin teollisoikeuksien virasto (edustaja: asiamies H. Kunz)

Muu osapuoli EUIPO:n valituslautakunnassa, väliintulijana unionin yleisessä tuomioistuimessa: Laboratorios Indas, SA (Pozuelo de Alarcon, Espanja) (edustaja: asianajaja M. de Justo Bailey)

Oikeudenkäynnin kohde

EUIPO:n toisen valituslautakunnan 17.6.2015 (asia R 1002/2014-2) tekemästä päätöksestä nostettu kanne, joka koskee Laboratorios Indasin ja myToys.de:n välistä väitemenettelyä.

Tuomiolauselma

1) Kanne hylätään.

2) myToys.de GmbH vastaa omista oikeudenkäyntikuluistaan, sekä velvoitetaan korvaamaan Laboratorios Indas, SA:n oikeudenkäyntikulut.

3) Euroopan unionin teollisoikeuksien virasto (EUIPO) vastaa omista oikeudenkäyntikuluistaan.

(1) EUVL C 363, 3.11.2015.
FI Euroopan unionin virallinen lehti C 134/21

Unionin yleisen tuomioistuimen presidentin määräys 20.2.2018 – Iberdrola v. komissio

(Asia T-260/15 R)

((Väliaikainen oikeussuoja - Valtiontuet - Espanjan verolainsäädännössä säädetty tukijärjestelmä - Täytäntöönpanon lykkäämistä koskeva hakemus - Kiireellisyysedellytys ei täyty))

(2018/C 134/28)

Oikeudenkäyntikieli: espanja

Asianosaiset

Kantaja: Iberdrola, SA (Bilbao, Espanja) (edustajat: asianajajat J. Ruiz Calzado ja J. Domínguez Pérez)

Vastaaja: Euroopan komissio (asiamiehet: B. Stromsky ja P. Němečková)

Oikeudenkäynnin kohde

SEUT 278 ja 279 artiklaan perustuva vaatimus, joka koskee valtiontuesta SA.35550 (13/C) (ex 13/NN) (ex 12/CP), jonka Espanja on toteuttanut, omistusosuuden hankkimisesta ulkomaisissa kohteissa johtuvan rahallisen liikearvon kirjaamisesta kuluksi koskevasta järjestelmästä 15.10.2014 annetun komission päätöksen (EU) 2015/314 (EUVL 2015, L 56, s. 38) täytäntöönpanon lykkäämistä.

Määräysosa

1) Välitoimihakemus hylätään.

2) Asiassa Iberdrola v. komissio (T-260/15 R) 24.11.2017 annettu määräys peruutetaan.
FI Euroopan unionin virallinen lehti C 402/46

Unionin yleisen tuomioistuimen määräys 14.9.2016 – POA v. komissio

(Asia T-584/15) (1)

((Kumoamiskanne - Suojatun alkuperänimityksen rekisteröintihakemus (”Halloumi” tai ”Hellim”) - Päätös julkaista suojatun alkuperänimityksen rekisteröintihakemus virallisen lehden C-sarjassa asetuksen (EU) N:o 1151/2012 50 artiklan 2 kohdan a alakohdan mukaisesti - Valmisteleva toimi - Toimi, joka ei voi olla kanteen kohteena - Tutkimatta jättäminen))

(2016/C 402/55)

Oikeudenkäyntikieli: englanti

Asianosaiset

Kantaja: Pagkyprios organismos ageladotrofon (POA) Dimosia Ltd (Latsia, Kypros) (edustaja: asianajaja N. Korogiannakis)

Vastaaja: Euroopan komissio (asiamiehet: A. Lewis ja J. Guillem Carrau)

Oikeudenkäynnin kohde

SEUT 263 artiklaan perustuva vaatimus, jolla vaaditaan unionin yleistä tuomioistuinta kumoamaan komission päätös julkaista Euroopan unionin virallisessa lehdessä (EUVL 2015, C 246. S. 9) Kyproksen tasavallan tekemä rekisteröintihakemus CY/PDO/0005/01243, koska komissio katsoi tämän hakemuksen täyttävän maataloustuotteiden ja elintarvikkeiden laatujärjestelmistä 21.11.2012 annetussa Euroopan parlamentin ja neuvoston asetuksessa (EU) N:o 1151/2012 (EUVL 2012, L 343, s. 1) asetetut edellytykset, sellaisina kuin ne on määritelty mainitun asetuksen 50 artiklan 1 kohdassa.

Määräysosa

1) Kanne hylätään.

2) Pagkyprios organismos ageladotrofon (POA) vastaa omista oikeudenkäyntikuluistaan, ja se velvoitetaan korvaamaan Euroopan komission oikeudenkäyntikulut välitoimimenettelystä aiheutuneet kulut mukaan lukien.

(1) EUVL C 406, 7.12.2015.
FI Euroopan unionin virallinen lehti C 48/51

Unionin yleisen tuomioistuimen presidentin määräys 7.12.2015 – POA v. komissio

(Asia T-584/15 R)

((Väliaikainen oikeussuoja - Suojatun alkuperänimityksen rekisteröintihakemuksen julkaiseminen - Halloumi tai Hellim - Täytäntöönpanon lykkäämistä koskeva hakemus - Kiireellisyysedellytys ei täyty))

(2016/C 048/58)

Oikeudenkäyntikieli: englanti

Asianosaiset

Kantaja: Pagkyprios organismos ageladotrofon Dimosia Ltd (POA) (Latsia, Kypros) (edustaja: asianajaja N. Korogiannakis)

Vastaaja: Euroopan komissio (asiamiehet: A. Lewis ja J. Guillem Carrau)

Oikeudenkäynnin kohde

Komission 28.7.2015 toteuttaman toimenpiteen, jonka otsikko on ”Maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 50 artiklan 2 kohdan a alakohdassa tarkoitettu hakemuksen julkaiseminen” (EUVL C 246, s. 9), täytäntöönpanon lykkäämistä koskeva hakemus.

Määräysosa

1) Välitoimihakemus hylätään.